
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


25 Ιουλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2996 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επικύρωση των αριθμ. 96/19-03-2018, 107/ 
12-04-2018 και 125/07-05-2018 πράξεων του 
Προέδρου του Αρείου Πάγου. 

2 Έγκριση της τροποποίησης του Κανονισμού Εσω¬ 
τερικής Υπηρεσίας του Διοικητικού Πρωτοδικεί¬ 
ου Λάρισας. 


ΑΠΟΦΑΣΕΙΣ 

Αριθμ. απόφ. 27/2018 (1) 

Επικύρωση των αριθμ. 96/19-03-2018, 107/ 
12-04-2018 και 125/07-05-2018 πράξεων του 
Προέδρου του Αρείου Πάγου. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 17 Μάί'ου 2018, ημέρα Πέμπτη και ώρα 11.00' 
στο Μέγαρο του Αρείου Πάγου και στην αίθουσα δια¬ 
σκέψεων της Ολομέλειας (γρ. 205 του 2ου ορόφου) συ¬ 
νήλθε, ύστερα από νόμιμη πρόσκληση του Προέδρου 
του Αρείου Πάγου, η, κατά τα άρθρα 14,23 και 77 Α του 
Κώδικα Οργανισμού Δικαστηρίων και Κατάστασης Δι¬ 
καστικών Λειτουργών (κυρωτικός νόμος 1756/1988), 
όπως ισχύει σήμερα, Ολομέλεια σε συμβούλιο, στην 
οποία έλαβαν μέρος οι: 1) Βασίλειος Πέππας - Εισηγητής, 
Πρόεδρος του Αρείου Πάγου, 2) Ιωάννης Γιαννακόπου- 
λος, 3) Ειρήνη Κιουρκτσόγλου - Πετρουλάκη, 4) Χρυσού- 
λα Παρασκευά, 5) Μαρία Γαλάνη - Λεοναρδοπούλου, 
6) Αγγελική Αλειφεροπούλου, 7) Μαρία Χυτήρογλου, 
Αντιπρόεδροι του Αρείου Πάγου, 8) Δημητρούλα Υφαντή, 
9) ΙωσήφΤσαλαγανίδης, 10) Ευγενία Προγάκη, 11) Ειρήνη 
Καλού, 12)Αρτεμισία Παναγιώτου, 13) Σοφία Ντάντου, 
14)Δημήτριος Τζιούβας, 15) Γεώργιος Αναστασάκος, 
16) Γεώργιος Χοϊμές, 17) Αβροκόμη θούα, 18) Νικήτας 
Χριστόπουλος, 19) Πέτρος Σαλίχος, 20) Ιωάννης Φιορά- 
κης, 21) Ιωάννης Μπαλιτσάρης, 22) Γεώργιος Παπαηλι- 
άδης, 23) Γεώργιος Μιχολιάς, 24) Κωστούλα Φλουρή - 
Χαλεβίδου, 25) Ναυσικά Φράγκου, 26) Θωμάς Γκα- 
τζογιάννης, 27) Μιλτιάδης Χατζηγεωργίου, 28) Μαρία 


Γκανιάτσου, 29) ΜαρίαΤζανακάκη, 30) Μαρία Παπασω- 
τηρίου, 31) Νικόλαος Πιπιλίγκας, 32) Αρετή Παπαδιά, 
33)Μαρία Γεωργίου, 34) Αντιγόνη Καράί'σκου - Παλό- 
γου, 35) Βασιλική Ηλιοπούλου, 36) Κυριάκος Οικονόμου, 
37) Ευφροσύνη Καλογεράτου - Ευαγγέλου, 38) Αναστα¬ 
σία Περιστεράκη, 39) Βασιλική Μπαζάκη - Δρακούλη, 
40) ΣοφίαΤζουμερκιώτη, 41) Γρηγόριος Κουτσοκώστας, 
42) Λουκάς Μόρφης και 43) Γεώργιος Δημάκης, Αρεοπα¬ 
γίτες. Κωλύονται και δεν παρέστησαν οι λοιποί Αντιπρό¬ 
εδροι του Αρείου Πάγου και Αρεοπαγίτες. 

Παραστάθηκαν ο Αντεισαγγελέας του Αρείου Πάγου 
Δημήτριος Δασούλας, ως νόμιμος αναπληρωτής της 
κωλυόμενης Εισαγγελέως του Αρείου Πάγου, Ξένης 
Δημητρίου - Βασιλοπούλου, και των κωλυομένων αρ- 
χαιοτέρων του παραστάντος Αντεισαγγελέων του Αρεί¬ 
ου Πάγου, και η Γραμματέας της Ολομέλειας Αικατερίνη 
Φωτοπούλου, Προϊσταμένη Διεύθυνσης της Γραμματείας 
του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 63 Αρεοπαγίτες. 

Κατόπιν, μετά από εντολή του Προέδρου, η Γραμμα¬ 
τέας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε, ότι από τους 74 υπηρετούντες 
Δικαστές είναι παρόντες οι αναφερόμενοι στην αρχή της 
παρούσας σαράντα τρεις (43), δηλαδή είναι παρόντα 
περισσότερα από τα μισά μέλη της, άρα υπάρχει η προ- 
βλεπόμενη από το νόμο απαρτία (άρθρο 14 παρ. 5 εδ. α' 
του ν. 1756/1988, όπως αυτό αντικ. από το άρθρο 3 
παρ. 1 του ν. 1868/1989). 

Στη συνέχεια, ο Πρόεδρος της Ολομέλειας κήρυξε την 
έναρξη της συνεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 11 Μάί'ου 2018 έγγραφης πρόσκλησης 
του Προέδρου του Αρείου Πάγου (άρθρο 14 παρ. 2 εδ. α' 
ν. 1756/1988, όπως το άρθρο 14 αντικαταστάθηκε από 
το άρθρο 3 παρ. 1 του ν. 1868/1989), προκειμένου να 
επικυρώσει τις με αριθμούς 96,107,125/2018 Πράξεις 
του Προέδρου του Αρείου Πάγου. 

Ο Εισηγητής - Πρόεδρος του Αρείου Πάγου, Βασίλειος 
Πέππας, εισηγήθηκε την επικύρωση των εν λόγω πρά¬ 
ξεων. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2996/25.07.2018 


Ο Αντεισαγγελέας του Αρείου Πάγου, Δημήτριος 
Δασούλας, αφού έλαβε το λόγο από τον Πρόεδρο, 
συμφώνησε με την πρόταση αυτού και στη συνέχεια 
αποχώρησε, σύμφωνα με το άρθρο 14 παρ. 1 εδ. γ' του 
ν. 1756/1988, όπως αντικ. με το άρθρο 4 παρ. 1 του 
ν. 3388/2005. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά το άρθρο 23 παρ. 4 του Κώδικα Οργανισμού 
Δικαστηρίων και Κατάστασης Δικαστικών Λειτουργών 
(κ.ν. 1756/1988), όπως αντικαταστάθηκε με το άρθρο 3 
ν. 3346/2005, «Με απόφαση της Ολομέλειας σε συμβού¬ 
λιο, που δημοσιεύεται στην Εφημερίδα της Κυβερνήσε- 
ως, γίνεται η σύνθεση των τμημάτων, με κατανομή σε 
αυτά των μελών του Αρείου Πάγου. Για την κατανομή 
λαμβάνονται υπόψη οι προτιμήσεις των Αντιπροέδρων 
και των Αρεοπαγιτών, όπως και η αρχαιότητα τους, προ- 
κειμένου να υπηρετούν σε κάθε τμήμα και αρχαιότεροι 
Αρεοπαγίτες. Κατά την κατανομή μπορεί να ορίζονται 
για κάθε τμήμα και αναπληρωτές Αρεοπαγίτες που 
υπηρετούν σε άλλα τμήματα. Ο Πρόεδρος του Αρείου 
Πάγου μπορεί κατά τη διάρκεια του δικαστικού έτους 
να συμπληρώνει τη σύνθεση ορισμένων τμημάτων από 
άλλα τμήματα, εφόσον αυτό επιβάλλεται από ειδικές 
υπηρεσιακές ανάγκες. Η πράξη αυτή του Προέδρου έχει 
προσωρινή ισχύ μέχρι να ληφθεί σχετική απόφαση από 
την Ολομέλεια, η οποία πρέπει να συγκληθεί προς τούτο 
μέσα σε τριάντα ημέρες και η απόφαση να δημοσιευθεί 
στην Εφημερίδα της Κυβερνήσεως». 

Σύμφωνα με την ανωτέρω διάταξη, η Ολομέλεια, που 
συνήλθε σε Συμβούλιο, άκουσε τον Εισηγητή - Πρόεδρο 
του Αρείου Πάγου, ο οποίος ανέπτυξε τα κάτωθι: 

1) Το περιεχόμενο της με αριθμό 96/19-3-2018 πράξης 
του Προέδρου του Αρείου Πάγου, στην οποία αναφέ- 
ρονται: 1. το άρθρο 23 παρ. 4 του ν. 1756/1988, όπως 
ισχύει σήμερα, σύμφωνα με το οποίο «ο Πρόεδρος του 
Αρείου Πάγου μπορεί κατά τη διάρκεια του δικαστικού 
έτους να συμπληρώνει τη σύνθεση ορισμένων τμημά¬ 
των από άλλα τμήματα, εφόσον αυτό επιβάλλεται από 
ειδικές υπηρεσιακές ανάγκες», 2.α. η με αριθμό 65/ 
22-6-2017 απόφαση της Ολομέλειας του Αρείου Πάγου 
(σε Συμβούλιο), με την οποία καταρτίστηκαν τα Τμήμα¬ 
τα του Αρείου Πάγου, με κατανομή σε αυτά των μελών 
του, για το δικαστικό έτος 2017-2018, β. οι με αριθμούς 
67/2017,3/2018 και 10/2018 αποφάσεις της Ολομέλειας 
του Αρείου Πάγου, με τις οποίες επικυρώθηκαν πράξεις 
συμπλήρωσης συνθέσεων Τμημάτων, και 3. το γεγονός 
ότι ο Αρεοπαγίτης Δημήτριος Χονδρογιάννης, μέλος της 
Σύνθεσης του ΣΤ' Ποινικού Τμήματος, θα απουσιάσει 
από την υπηρεσία με αναρρωτική άδεια, στις 20 Μαρ¬ 
τίου 2018. 

2) Το περιεχόμενο της με αριθμό 107/12-4-2018 πρά¬ 
ξης του Προέδρου του Αρείου Πάγου, στην οποία ανα- 
φέρονται: 1. το άρθρο 23 παρ. 4 του ν. 1756/1988, όπως 
ισχύει σήμερα, σύμφωνα με το οποίο «ο Πρόεδρος του 
Αρείου Πάγου μπορεί κατά τη διάρκεια του δικαστικού 
έτους να συμπληρώνει τη σύνθεση ορισμένων τμημάτων 
από άλλα τμήματα, εφόσον αυτό επιβάλλεται από ειδικές 
υπηρεσιακές ανάγκες», 2.α. η με αριθμό 65/2017 απόφα¬ 
ση της Ολομέλειαςτου Αρείου Πάγου (σε Συμβούλιο), με 


την οποία καταρτίστηκαν ταΤμήματα του Αρείου Πάγου, 
με κατανομή σε αυτά των μελών του, για το δικαστικό 
έτος 2017-2018, β. οι με αριθμούς 67/2017, 3/2018 και 
10/2018 αποφάσεις της Ολομέλειας του Αρείου Πάγου, 
με τις οποίες επικυρώθηκαν πράξεις συμπλήρωσης συν- 
θέσεωνΤμημάτων, και 3. το γεγονός ότι η Αντιπρόεδρος 
του Αρείου Πάγου και Πρόεδρος του Ε' Ποινικού Τμή¬ 
ματος, Μαρία Χυτήρογλου, κωλύεται να προεδρεύσει 
του Τμήματος αυτού, κατά τη συνεδρίαση του της 20ης 
Απριλίου 2018, διότι θα βρίσκεται στο Ευρωπαϊκό Δικα¬ 
στήριο Δικαιωμάτων του Ανθρώπου στο Στρασβούργο. 

3) Το περιεχόμενο της με αριθμό 125/7-5-2018 πράξης 
του Προέδρου του Αρείου Πάγου, στην οποία αναφέ- 
ρονται: 1. το άρθρο 23 παρ. 4 του ν. 1756/1988, όπως 
ισχύει σήμερα, σύμφωνα με το οποίο «ο Πρόεδρος του 
Αρείου Πάγου μπορεί κατά τη διάρκεια του δικαστικού 
έτους να συμπληρώνει τη σύνθεση ορισμένων τμημά¬ 
των από άλλα τμήματα, εφόσον αυτό επιβάλλεται από 
ειδικές υπηρεσιακές ανάγκες», 2.α. η με αριθμό 65/ 
22-6-2017 απόφαση της Ολομέλειας του Αρείου Πάγου 
(σε Συμβούλιο), με την οποία καταρτίστηκαν ταΤμήμα¬ 
τα του Αρείου Πάγου, με κατανομή σε αυτά των μελών 
του, για το δικαστικό έτος 2017-2018, β. οι με αριθμούς 
67/2017,3/2018 και 10/2018 αποφάσεις της Ολομέλειας 
του Αρείου Πάγου, με τις οποίες επικυρώθηκαν πράξεις 
συμπλήρωσης συνθέσεων Τμημάτων, και 3. το γεγονός 
ότι ο Αρεοπαγίτης Δημήτριος Χονδρογιάννης, μέλος της 
Σύνθεσηςτου ΣΤ' ΠοινικούΤμήματος, συνταξιοδοτείται, 
λόγω συμπλήρωσης του ορίου ηλικίας του, στις 30 Ιουνί¬ 
ου τ.ε., 4. το γεγονός ότι τα νεότερα μέλη των συνθέσεων 
των Ε' και Ζ' Ποινικών Τμημάτων ενίσχυσαν ήδη το ΣΤ' 
Ποινικό Τμήμα, κατά τις συνεδριάσεις του των μηνών 
Ιανουάριου, Φεβρουάριου και Μαρτίου τ.ε.. 

Κατόπιν τούτων, μετά την τήρηση της νόμιμης διαδικα¬ 
σίας, η Ολομέλεια αποφάσισε, ομόφωνα,την επικύρωση 
των ανωτέρω Πράξεων, και ειδικότερα: 

1) Της με αριθμό 96/19-3-2018 πράξης του Προέδρου 
του Αρείου Πάγου, σύμφωνα με την οποία, συμπληρώ¬ 
νεται η σύνθεση του ΣΤ' Ποινικού Τμήματος, κατά τη 
συνεδρίαση του της 20ης Μαρτίου 2018, με το νεότερο 
μέλος της Σύνθεσης του Ζ' ποινικού Τμήματος, Γρηγόριο 
Κουτσοκώστα, Αρεοπαγίτη. 

2) Της με αριθμό 107/12-4-2018 Πράξηςτου Προέδρου 
του Αρείου Πάγου, σύμφωνα με την οποία ορίζεται ο 
Αρεοπαγίτης, Γεώργιος Παπαηλιάδης, αρχαιότερο μέ¬ 
λος της σύνθεσης του Ε' Ποινικού Τμήματος, ως Προε- 
δρεύων του Τμήματος αυτού, κατά τη συνεδρίαση της 
20ης Απριλίου 2018, και συμπληρώνεται η σύνθεση του 
Ε' Ποινικού Τμήματος, κατά την ίδια συνεδρίαση, με το 
νεότερο μέλος της Σύνθεσηςτου ΣΤ' ΠοινικούΤμήματος, 
Ευφροσύνη Καλογεράτου - Ευαγγέλου. 

3) Της με αριθμό 125/7-5-2018 Πράξηςτου Προέδρου 
του Αρείου Πάγου, σύμφωνα με την οποία συμπληρώ¬ 
νεται η Σύνθεση του ΣΤ’ Ποινικού Τμήματος: α. κατά τη 
συνεδρίασή του της 8ης Μάίου 2018, με το αρχαιότερο 
μέλος της Σύνθεσης του Ζ' Ποινικού Τ μήματος, Δημήτριο 
Γεώργα, Αρεοπαγίτη, και β. κατά τη συνεδρίαση του της 
15ης Μάίου 2018, με το τρίτο νεότερο μέλος της Σύν¬ 
θεσης του Ζ' Ποινικού Τμήματος, Δημήτριο Τζιούβα, 
Αρεοπαγίτη. 




Τεύχος Β' 2996/25.07.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Επικυρώνονται οι κάτωθι Πράξεις, και ειδικότερα: 

1) Η με αριθμό 96/19-3-2018 πράξη του Προέδρου 
του Αρείου Πάγου, σύμφωνα με την οποία, συμπληρώ¬ 
νεται η σύνθεση του ΣΤ' Ποινικού Τμήματος, κατά τη 
συνεδρίασή του της 20ης Μαρτίου 2018, με το νεότερο 
μέλος της Σύνθεσης του Ζ' ποινικούΤμήματος, Γρηγόριο 
Κουτσοκώστα, Αρεοπαγίτη. 

2) Η με αριθμό 107/12-4-2018 πράξη του Προέδρου 
του Αρείου Πάγου, σύμφωνα με την οποία ορίζεται ο 
Αρεοπαγίτης, Γεώργιος Παπαηλιάδης, αρχαιότερο μέ¬ 
λος της σύνθεσης του Ε * 1 Ποινικού Τμήματος, ως Προε- 
δρεύων του Τμήματος αυτού, κατά τη συνεδρίαση της 
20ης Απριλίου 2018, και συμπληρώνεται η σύνθεση του 
Ε 1 ΠοινικούΤμήματος, κατά την ίδια συνεδρίαση, με το 
νεότερο μέλος της Σύνθεσης του ΣΤ' Ποινικού Τμήματος, 
Ευφροσύνη Καλογεράτου - Ευαγγέλου. 

3) Η με αριθμό 125/7-5-2018 πράξη του Προέδρου του 
Αρείου Πάγου, σύμφωνα με την οποία συμπληρώνεται η 
Σύνθεση τουΣΤ’ ΠοινικούΤμήματος: α. κατά τη συνεδρί¬ 
ασή του της 8ης Μαΐου 2018, με το αρχαιότερο μέλοςτης 
Σύνθεσηςτου Ζ' ΠοινικούΤμήματος, Δημήτριο Γεώργα, 
Αρεοπαγίτη, και β. κατά τη συνεδρίασή του της 15ης 
Μαΐου 2018, με το τρίτο νεότερο μέλος της Σύνθεσης του 
Ζ' ΠοινικούΤμήματος,ΔημήτριοΤζιούβα, Αρεοπαγίτη. 

Κρίθηκε, αποφασίστηκε και εκδόθηκε στην Αθήνα, 
στις 17 Μαίου 2018. 

Ο Πρόεδρος 
ΒΑΣΙΛΕΙΟΣ ΠΕΠΠΑΣ 


Αριθμ. απόφ. 14/2018 (2) 

Έγκριση της τροποποίησης του Κανονισμού Εσω¬ 
τερικής Υπηρεσίας του Διοικητικού Πρωτοδικεί¬ 
ου Λάρισας. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Σήμερα, στις 5 Ιουνίου 2018, ημέρα Τρίτη και ώρα 
14.00, συνήλθε στο κατάστημα του Συμβουλίου της Επι¬ 
κράτειας και στην αίθουσα συνεδριάσεων της Ολομέλει¬ 
ας αποτελούμενο από τα μέλη του: Αθ. Ράντο, Αντιπρόε¬ 
δρο, Προεδρεύοντα, σε αναπλήρωση του υποβαλόντος 
παραίτηση Προέδρου του Συμβουλίου της Επικράτει¬ 
ας, Ειρ. Σαρπ, Μ. Καραμανώφ, Αικ. Σακελλαροπούλου, 

I. Γράβαρη, Γ. Παπαγεωργίου, Σπ. Χρυσικοπούλου, Αντι¬ 
προέδρους του Συμβουλίου της Επικράτειας και τους 
Συμβούλους I. Μαντζουράνη, Μ. - Ε. Κωνσταντινίδου, 
Γ. Ποταμιά, Μ. Γκορτζολίδου, Ε. Νίκα, Γ.Τσιμέκα, Σ. Μαρ- 
κάτη, Π. Καρλή, Μ. Παπαδοπούλου, Β. Αραβαντινό, 
Δ. Κυριλλόπουλο, Α. Καλογεροπούλου, Ο. Ζύγουρα, Β. 
Ραφτοπούλου, Κ. Κουσούλη, Κ. Φιλοπούλου, Θ. Αραβάνη, 
Α. Χλαμπέα, Δ. Μακρή, Μ. Πικραμένο,Τ. Κόμβου, Β. Ανα- 
γνωστοπούλου-Σαρρή, Π. Χαμάκο, Σ. Βιτάλη, Ηλ. Μάζο, 
Α.-Μ. Παπαδημητρίου, Χρ. Ντουχάνη, Β. Κίντζιου, Θ.Τζο- 
βαρίδου, Ε. Παπαδημητρίου, Κ. Νικολάου, Β. Πλαπούτα, 
Δ. Εμμανουηλίδη, Ο. Παπαδοπούλου, Μ. Σωτηροπού- 
λου, I. Συμπλή, Π.Τσούκα, Α. Γαλενιανού - Χαλκιαδάκη, 


Α. Μίντζια, I. Σπερελάκη, Ρ. Γιαννουλάτου, Χρ. Σιταρά και 
Μ.Τριπολιτσιώτη.Ταλοιπά μέλη, αν και προσκλήθηκαν, 
δεν εμφανίσθηκαν, γιατί είχαν κώλυμα. Η Σύμβουλος Μ. 
Τριπολιτσιώτη παρακολούθησε τη συζήτηση, χωρίς να 
καταχωρηθεί η άποψή της, ωςνεώτερη, σύμφωνα με το 
άρθρο 8 του π.δ. 18/1989 «Κωδικοποίηση διατάξεων νό¬ 
μων για το Συμβούλιο της Επικράτειας», προκειμένου να 
διατηρηθεί περιττός ο αριθμόςτων μελών που μετέχουν 
στην Ολομέλεια. Παρέστη επίσης η Γραμματέας Ελ. Γκίκα, 
Προϊσταμένη της Διεύθυνσης της Γραμματείας του Συμ¬ 
βουλίου της Επικράτειας. Θέμα της συζητήσεως ήταν, 
σύμφωνα με την πρόσκληση του αρχαιοτέρου Αντιπρο¬ 
έδρου του Συμβουλίου της Επικράτειας, η έγκριση του 
Κανονισμού Εσωτερικής Υπηρεσίας του Διοικητικού 
Πρωτοδικείου Λάρισας. 

Το Συμβούλιο άκουσε τον εισηγητή της υποθέσεως, 
Σύμβουλο της Επικράτειας I. Σπερελάκη. 

Σκέφθηκε κατά τον νόμο 

1. Επειδή, με το αριθμ. 2184/16-4-2018 έγγραφο της 
Προϊσταμένης Προέδρου του Διοικητικού Πρωτοδικείου 
Λάρισας υποβλήθηκε στο Συμβούλιο της Επικράτειας 
η 2/2017 απόφαση της Ολομέλειας των Δικαστών του 
Διοικητικού Πρωτοδικείου Λάρισας, η οποία εκδόθηκε 
σε συνέχεια του 31 /2016 πρακτικού της Ολομέλειας του 
Συμβουλίου της Επικράτειας σε Συμβούλιο. Ήδη κατόπιν 
της από 29.5.2018 προσκλήσεωςτου αρχαιοτέρου Αντι¬ 
προέδρου του Συμβουλίου της Επικράτειας εισάγεται 
προς έγκριση η απόφαση αυτή. 

2. Επειδή, κατά το στοιχ. Α' παρ. 1 του άρθρου 17 του 
Κώδικα Οργανισμού Δικαστηρίων και Κατάστασης Δι¬ 
καστικών Λειτουργών (Κ.Ο.Δ.Κ.Δ.Λ.), που κυρώθηκε με 
το άρθρο πρώτο του ν. 1756/1988 (Α' 35), όπως ισχύει, 
«... κάθε δικαστήριο ή εισαγγελία... καταρτίζουν κανο¬ 
νισμό εσωτερικής υπηρεσίας, ο οποίος συμπληρώνεται, 
τροποποιείται ή αντικαθίσταται, όταν επιβάλλεται από 
υπηρεσιακές ανάγκες», ενώ, κατά την παρ. 4 του αυτού 
στοιχείου και άρθρου, όπως αντικαταστάθηκε με το 
άρθρο 86 παρ. 1 του ν. 4055/2012 (Α' 51) «Ο Υπουργός 
Δικαιοσύνης, Διαφάνειας και Ανθρωπίνων Δικαιωμάτων, 
ο Εισαγγελέας του Αρείου Πάγου, ο Γενικός Επίτροπος 
της Επικράτειας του Ελεγκτικού Συνεδρίου, ο Γενικός 
Επίτροπος της Επικράτειας των τακτικών διοικητικών 
δικαστηρίων και ο Πρόεδρος του οικείου Συμβουλίου 
Επιθεώρησης έχουν δικαίωμα να ζητήσουν τη σύντα¬ 
ξη, συμπλήρωση, τροποποίηση ή αντικατάσταση κα¬ 
νονισμού, του οικείου δικαστηρίου και δικαιοδοτικού 
κλάδου». Τέλος, κατά την παρ. 7 του στοιχ. Α του αυτού 
άρθρου, όπως αντικαταστάθηκε με το άρθρο 86 παρ. 2 
του ν. 4055/2012, «Οι κανονισμοί και οι τροποποιήσεις 
τους υποβάλλονται αμέσως στις οικείες ολομέλειες των 
ανώτατων δικαστηρίων, οι οποίες έχουν δικαίωμα συ¬ 
μπλήρωσης, τροποποίησης ή ακύρωσης αυτών, ως προς 
όλα τα σημεία και ειδικότερα ως προς τον αριθμό των 
δικασίμων και των υποθέσεων που προσδιορίζονται σε 
κάθε δικάσιμο. Οι κανονισμοί ισχύουν μόνο μετά την 
τελική έγκριση τους από τις ολομέλειες των ανώτατων 
δικαστηρίων και αφού διαβιβαστούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως». 

3. Επειδή, η Ολομέλεια του Συμβουλίου της Επικρά¬ 
τειας σε Συμβούλιο, ελέγχοντας υποβαλλόμενο προς 
έγκριση κανονισμό εσωτερικής υπηρεσίας τακτικού δι¬ 
οικητικού δικαστηρίου, έχει την αρμοδιότητα, χωρίς να 
υποκαθίσταται στην κρίση των δικαστών της Ολομέλειας 
του οικείου δικαστηρίου, να ελέγχει κατά πόσο συγκε¬ 
κριμένες ρυθμίσεις του κανονισμού, και ιδίως αυτές που 
συνάπτονται με το σκοπό της εύρυθμης και αποτελεσμα¬ 
τικής λειτουργίας του δικαστηρίου από πλευράς ταχείας 
διεκπεραιώσεως των εισαγόμενων σ’ αυτό υποθέσεων, 
εξυπηρετούν τον εν λόγω σκοπό και να υποδεικνύει την 
προσθήκη σχετικών ρυθμίσεων. Περαιτέρω, κατά την έν¬ 
νοια των ίδιων διατάξεων, δεν είναι επιτρεπτή η αντικα¬ 
τάσταση ή τροποποίηση θεσπισμένων ήδη κανονισμών 
δικαστηρίων, με την εισαγωγή ρυθμίσεων, που οδηγούν, 
αμέσως ή εμμέσως, σε επιβράδυνση του ρυθμού εκδι- 
κάσεωςτων υποθέσεων. Εξάλλου, οι ανωτέρω διατάξεις 
δεν απονέμουν στο Συμβούλιο της Επικράτειας γνωμο- 
δοτική απλώς αρμοδιότητα είτε σε σχέση με τις ευθέως 
υποβαλλόμενες προς κρίση διατάξεις κανονισμού είτε 
σε σχέση με άλλες διατάξεις υφισταμένων κανονισμών, 
για τις οποίες ειδικώς κρίνεται ότι, λόγω συνάφειας, το 
Συμβούλιο της Επικράτειας έχει αρμοδιότητα διατυπώ- 
σεως παρατηρήσεων. Αντιθέτως, οι διατυπούμενες πα¬ 
ρατηρήσεις είναι από τη φύση τους δεσμευτικές ως προς 
την υποδεικνυόμενη κατεύθυνση και το προτεινόμενο 
βασικό περιεχόμενο των προς θέσπιση ρυθμίσεων ή τρο¬ 
ποποιήσεων (10/2012,12/2012,5/2013,8/2013,6/2014, 
15/2014,16α/2014,5,11,28/2015,4,19,20,21,26,29,30, 
35/2016, 8,12,13,14,15,16/2017 αποφάσεις της Ολο¬ 
μέλειας του Συμβουλίου της Επικράτειας σε Συμβούλιο). 

4. Επειδή, με το 3578/22.10.2014 έγγραφο της Γενικής 
Επιτρόπου της Επικράτειας των Τακτικών Διοικητικών 
Δικαστηρίων προς τον Πρόεδρο που διευθύνει το Διοι¬ 
κητικό Πρωτοδικείο Λάρισας, ζητήθηκε, κατ’ εφαρμογή 
των διατάξεων των άρθρων 14 παρ. 2 β' και 17 παρ. 4 
του Κώδικα Οργανισμού Δικαστηρίων και Κατάστασης 
Δικαστικών Λειτουργών (Κ.Ο.Δ.Κ.Δ.Λ.), η σύγκληση της 
Ολομέλειας των Δικαστών του Διοικητικού Πρωτοδικεί¬ 
ου Λάρισας για την αντικατάσταση, τροποποίηση και 
συμπλήρωση των διατάξεων του Κανονισμού Εσωτε¬ 
ρικής Υπηρεσίας του δικαστηρίου αυτού, σύμφωνα με 
τις υποδείξεις προσαρμογής του βασικού περιεχομένου 
των Κανονισμών Διοικητικών Δικαστηρίων της χώρας, 
οι οποίες περιλήφθηκαν στις 10/2012, 6/2013, 8/2013, 
21/2013, 3/2014, καθώς και στις 16/2014 και 16Α/2014 
αποφάσεις της Ολομέλειας του Συμβουλίου της Επικρά¬ 
τειας σε Συμβούλιο. Οι προταθείσες ρυθμίσεις αφορού¬ 
σαν: α) τον ανά μήνα προσδιορισμό ελάχιστου αριθμού 
υποθέσεων ανά δικαστή, β) τον προσδιορισμό επί πλέον 
υποθέσεων ανά δικαστή το μήνα σε επείγουσες περι¬ 
πτώσεις (άρθρο 15 παρ. 7 περ. β', υποπερίπτωση δδ, σε 
συνδυασμό με τη διάταξη της περιπτώσεως γ' της ίδιας 
παραγράφου του εν λόγω άρθρου του Κ.Ο.Δ.Κ.Δ.Λ., όπως 
ισχύουν), γ) τον καθ' υπέρβαση του ανωτέρω κατώτατου 
αριθμού ορισμό όμοιων υποθέσεων, δ) τη χρέωση των 
Παρέδρων, ε) την αναβολή των πρωτοείσακτων υπο¬ 
θέσεων λόγω αποχής δικηγόρων ή απεργίας υπαλλή¬ 
λων ή άλλων παραγόντων της δίκης και τη δυνατότητα 


ορισμού εμβόλιμων δικασίμων, στ) τον υπολογισμό των 
υποθέσεων σε επιγενόμενη χρέωση σε περίπτωση μη 
συμμετοχής δικαστή σε μία δικάσιμο για οποιοδήποτε 
λόγο, καθώς και σε περίπτωση μακράς αναρρωτικής 
άδειας αυτού. Σε συνέχεια του ανωτέρω εγγράφου, η 
Γενική Επίτροπος της Επικράτειας των Τακτικών Διοικη¬ 
τικών Δικαστηρίων, με το 3906/12.11.2014 έγγραφό της, 
επεσήμανε την ανάγκη προσαρμογής του Κανονισμού 
και στις διατάξεις του άρθρου 20 του Κ.Ο.Δ.Κ.Δ.Λ. περί 
λειτουργίας Γραφείου Νομολογίας και Έρευνας και περί 
διευθύνσεως του γραφείου αυτού από δικαστή, με τη θέ¬ 
σπιση ρυθμίσεως που να προβλέπει, σύμφωνα και μετην 
16/2014 απόφαση της Ολομέλειας του Συμβουλίου της 
Επικράτειας εν συμβουλίω, ότι ο διευθύνων το ανωτέρω 
γραφείο, κατά το διάστημα που θα ασκεί τα καθήκοντα 
του, μόνον «σε εξαιρετικές περιπτώσεις και εφόσον οι 
υπηρεσιακές ανάγκες το επιτρέπουν» μπορεί να απαλ¬ 
λάσσεται από μέρος της μηνιαίας χρεώσεως. Με την 
4/18.12.2014 απόφαση της Ολομέλειας των δικαστών 
του ανωτέρω διοικητικού πρωτοδικείου, αποφασίστηκε 
η μη έγκριση των προτεινόμενων μεταρρυθμίσεων, με 
την αιτιολογία ότι δεν υφίστανται υπηρεσιακές ανάγκες 
που επιβάλλουν τη συμπλήρωση και τροποποίηση του 
ισχύοντος Κανονισμού [απόφαση 2/2009 της Ολομέλειας 
των Δικαστών του εν λόγω Διοικητικού Πρωτοδικείου, 
(Β' 1566), όπωςτροποποιήθηκε μετην 3/2011 απόφαση 
της αυτής Ολομέλειας (Β' 248)]. Περαιτέρω, με την 2/2015 
απόφαση της αυτής Ολομέλειας του ίδιου Δικαστηρίου 
αποφασίστηκε η μη συμπερίληψη στον Κανονισμό της 
σχετικής με το γραφείο νομολογίας διατάξεως. Με το 
πρακτικό 31/2016 της Ολομέλειας του Συμβουλίου της 
Επικράτειας σε Συμβούλιο αποφασίστηκε η μη έγκριση 
των 4/18.12.2014 και 2/2015 αποφάσεωντης Ολομέλειας 
των Δικαστών του Διοικητικού Πρωτοδικείου Λάρισας 
και η αναπομπή στο αυτό όργανο, προκειμένου να προ- 
βεί στις ενδεικνυόμενες τροποποιήσεις του Κανονισμού 
Εσωτερικής Υπηρεσίας του δικαστηρίου αυτού. 

5. Επειδή, μετά την έκδοση του πρακτικού 31/2016 
της Ολομέλειας του Συμβουλίου της Επικράτειας, η 
Ολομέλεια των Δικαστών του Διοικητικού Πρωτοδικεί¬ 
ου Λάρισας συνήλθε εκ νέου και, με την απόφαση της 
2/2017, υιοθέτησε στα άρθρα 1 και 2Α τις υποδειχθείσες 
με το προαναφερόμενο 31/2016 πρακτικό δεσμευτικές 
παρατηρήσεις. Ειδικότερα αποφασίστηκε η αντικατά¬ 
σταση των διατάξεων της παρ. 3 του άρθρου 1 του εν 
λόγω Κανονισμού με την προσθήκη των νέων εδαφίων 
ως εξής: «Η χρέωση των δικαστών έχει ως εξής: α. Ο 
προσδιορισμός του αριθμού των υποθέσεων θα γίνε¬ 
ται, αφού λαμβάνεται υπόψη, ότι σε κάθε πρωτόδικη θα 
ανατίθενται, ανάλογα με τη φύση των υποθέσεων, είκο¬ 
σι (20) τουλάχιστον συνολικά κατά μήνα και διακόσιες 
δέκα (210) τουλάχιστον συνολικά ετησίως υποθέσεις, 
συμπεριλαμβανομένων των υποθέσεων της δικασίμου 
των δικαστικών διακοπών, οι οποίες θα ανέρχονται σε 
τουλάχιστον δέκα (10). Στην ανωτέρω μηνιαία χρέωση 
συνυπολογίζονται οι αποφάσεις επί αιτήσεων συμμόρ¬ 
φωσης της Διοίκησης προς τις αποφάσεις των διοικητι¬ 
κών δικαστηρίων (ν. 3068/2002), οι αιτήσεις για δίκαιη 
ικανοποίηση (ν. 4055/2012) και κατά το ήμισυ οι υποθέ- 

σεις εν συμβουλίω, με βάση τη διαδικασία των άρθρων 
126Α του Κώδικα Διοικητικής Δικονομίας και 34Α του 
π.δ/τος 18/1989, καθώς και οι αιτήσεις προσωρινής δι¬ 
καστικής προστασίας, όχι όμως οι αιτήσεις διόρθωσης 
ή ερμηνείας αποφάσεων ούτε οι αποφάσεις επί των αι¬ 
τήσεων αντιρρήσεων των υπηκόων τρίτης χώρας κατά 
των αποφάσεων κράτησης ή παράτασης της κράτησης 
(παρά μόνον εάν οι αποφάσεις αυτές υπερβαίνουν κατ’ 
έτος τον αριθμό 100, οπότε θα συνυπολογίζονται σε 
ποσοστό 5%). β. Σε επείγουσες περιπτώσεις, προσδιο¬ 
ρίζονται, από τον δικαστή που διευθύνει το Δικαστήριο, 
συζητήσεις υποθέσεων, καθ' υπέρβαση του οριζόμενου 
κατώτατου αριθμού των είκοσι (20) υποθέσεων ανά πρω¬ 
τόδικη το μήνα και σε ποσοστό που δεν υπερβαίνει το 
20% του αριθμού αυτού, γ. Μετά από απόφαση του δι¬ 
καστή που διευθύνει το Δικαστήριο, μπορεί να ορίζεται 
αριθμός υποθέσεων μέχρι και 30% πιο πάνω από τον 
κατά τον παραπάνω οριζόμενο κατώτατο κατά μήνα, 
ανά πρωτόδικη, εφόσον οι υποθέσεις αυτές είναι όμοιες 
ή θέτουν ζήτημα το οποίο έχει ήδη επιλυθεί αμετακλή- 
τως, δ. Η χρέωση των παρέδρων για το διάστημα που 
διανύουν τη δοκιμαστική τους υπηρεσία επαφίεται στην 
κρίση του δικαστή που διευθύνει το Δικαστήριο, ε. Σε 
περίπτωση αποχής δικηγόρων ή απεργίας υπαλλήλων 
ή άλλων παραγόντων της δίκης, οι πρωτοείσακτες υπο¬ 
θέσεις, που αναβάλλονται λόγω της αποχής ή απεργίας 
σε άλλη δικάσιμο ή άλλες δικάσιμους, δεν θεωρούνται 
πρωτοείσακτες για τη χρέωση των δικαστών. Ο δικαστής 
που διευθύνει το Δικαστήριο μπορεί να προσδιορίζει τη 
συζήτηση των αναβαλλόμενων υποθέσεων και σε εμβό¬ 
λιμη δικάσιμο, στ. Σε περίπτωση μη συμμετοχής δικαστή 
σε μία δικάσιμο του τμήματός του, για οποιονδήποτε 
λόγο, ο αριθμός των πρωτοείσακτων υποθέσεων που 
αναλογούν σ’ αυτόν δεν θα αφαιρείται από επιγενόμενη 
χρέωση του τμήματος αυτού, αφού αντίστοιχος αριθμός 
υποθέσεων θα προσαυξάνει τη χρέωση του δικαστή που 
απούσιασε, σε επόμενη ή επόμενες δικάσιμους. Αντίθε¬ 
τα σε περίπτωση μακράς αναρρωτικής άδειας, εκτεινό¬ 
μενης πέραν της μίας δικασίμου, οι αναλογούσες στον 
ασθενήσαντα δικαστή πρωτοείσακτες υποθέσεις θα 
αφαιρούνται από επιγενόμενη χρέωση του τμήματος, 
εφόσον ο ασθενήσας δικαστής εξακολουθεί να είναι 
ενταγμένος στη δύναμη του ή, σε περίπτωση μετακίνη¬ 
σης αυτού, εφόσον δεν συμπληρώθηκε η δύναμη του 
τμήματος από άλλο δικαστή.». Η ως άνω ρύθμιση είναι 
σύμφωνη με τις υποδείξεις που έγιναν με την 31/2016 
απόφαση της Ολομέλειας του Συμβουλίου της Επικρά¬ 
τειας σε Συμβούλιο και επομένως δεν προκαλούνται 
παρατηρήσεις. 

6. Επειδή, περαιτέρω με την ίδια απόφαση της Ολο¬ 
μέλειας των Δικαστών του Διοικητικού Πρωτοδικείου 
Λάρισας, προστέθηκε στον ως άνω Κανονισμό του Δικα¬ 
στηρίου άρθρο 2Α ως εξής: «Άρθρο 2Α ΓΡΑΦΕΙΟ ΝΟΜΟ¬ 
ΛΟΓΙΑΣ ΚΑΙ ΕΡΕΥΝΑΣ 1. Συνιστάται στο Δικαστήριο Γρα¬ 
φείο Νομολογίας και Έρευνας, με έργο την ταξινόμηση, 
ευρετηρίαση και γενικότερα την αξιοποίηση των απο¬ 
φάσεων του Δικαστηρίου και τη σύνδεσή τους για την 
παροχή πληροφοριών με ηλεκτρονικό υπολογιστή. 2.Το 
Γραφείο διευθύνεται από Πρωτόδικη Δ.Δ., που ορίζεται 


από τον Πρόεδρο που διευθύνει το Δικαστήριο, με διετή 
θητεία, που δύναται να ανανεώνεται, και στελεχώνεται 
με έναν υπάλληλο της Γραμματείας, ο οποίος ορίζεται με 
απόφαση του ιδίου οργάνου. Ο Πρωτόδικης Δ.Δ., κατά το 
διάστημα που ασκεί τα καθήκοντα του, δύναται να απαλ¬ 
λάσσεται από μέρος της μηνιαίας χρεώσεως μόνον σε 
εξαιρετικές περιπτώσεις και εφόσον οι υπηρεσιακές ανά¬ 
γκες το επιτρέπουν, με κοινή απόφαση του Προέδρου 
που διευθύνει το Δικαστήριο και των λοιπών Προέδρων 
του Δικαστηρίου. 3. Προκειμένου οι υποθέσεις να κατα- 
χωρούνται στη βάση δεδομένων του Δικαστηρίου ανά 
ειδικότερο αντικείμενο, ο εισηγητής δικαστής παραδίδει 
πριν από τη δημοσίευση της απόφασης στον Πρόεδρο 
Πρωτοδικών Δ.Δ. ή, προκειμένου για υποθέσεις αρμο¬ 
διότητας Μονομελούς Διοικητικού Πρωτοδικείου, στην 
προϊσταμένη της Γραμματείας ειδικό δελτίο αριθμητικού 
ευρετηρίου, με το οποίο λημματογραφεί την υπόθεση, 
βάσει κοινού για όλους τους δικαστές ευρετηρίου, που 
καταρτίζει το γραφείο νομολογίας. Αν δεν παραδοθεί το 
δελτίο αυτό, ο Πρόεδρος δεν δημοσιεύει την απόφαση 
και η γραμματεία δεν προωθεί περαιτέρω την υπόθεση 
και ενημερώνει τον εισηγητή να το προσκομίσει το τα¬ 
χύτερο δυνατόν». Η ως άνω ρύθμιση είναι σύμφωνη με 
την 31/2016 απόφαση της Ολομέλειας του Συμβουλίου 
της Επικράτειας σε Συμβούλιο και επομένως δεν προκα- 
λούνται παρατηρήσεις. 

7. Επειδή, ακόμη με την ίδια απόφαση της Ολομέλειας 
των Δικαστών του Διοικητικού Πρωτοδικείου Λάρισας 
τροποποιήθηκε το άρθρο 2 του Κανονισμού του Δικα¬ 
στηρίου και ορίστηκε ότι "το Δικαστήριο θα συνεδριάζει 
ημέρα Πέμπτη ώρα 10 π.μ. με τριμελή σύνθεση και ώρα 
12μ. με μονομελή σύνθεση. Η ρύθμιση αυτή δεν προκα- 
λεί παρατηρήσεις. Τέλος με την ίδια απόφαση των Δι¬ 
καστών του Διοικητικού Π ρωτοδικείου Λάρισας τέθηκε 
μεταβατική διάταξη ως εξής: "Η ισχύς των διατάξεων του 
άρθρου 2 αρχίζει έξι (6) μήνες μετά τη δημοσίευσή τους 
από τον Υπουργό Δικαιοσύνης Διαφάνειας και Ανθρω¬ 
πίνων Δικαιωμάτων στην Εφημερίδα της Κυβερνήσεως, 
υπάτην προϋπόθεση ότι έχουν ενημερωθεί οι ενδιαφε¬ 
ρόμενοι: α) με την ανάρτηση σχετικής ανακοίνωσης στον 
πίνακα ανακοινώσεων του καταστήματος του Δικαστηρί¬ 
ου, β) με την ανάρτηση ανακοίνωσης στον πίνακα ανα¬ 
κοινώσεων του καταστήματος του Δικαστηρίου και γ) 
με έγγραφο της Προέδρου που Διευθύνει το Δικαστήριο 
απευθυνόμενο προς τους Προέδρους όλων των Δικηγο¬ 
ρικών Συλλόγων, με την παράκληση να ενημερώσουν τα 
μέλη τους επαρκώς με ανάρτηση στην ιστοσελίδα τους 
και κάθε άλλο πρόσφορο μέσο". Από την τελευταία αυτή 
διάταξη πρέπει να διαγράφει η φράση "υπό την προϋπό¬ 
θεση ότι έχουν ενημερωθεί οι ενδιαφερόμενοι: α) με την 
ανάρτηση σχετικής ανακοίνωσης στον πίνακα ανακοι¬ 
νώσεων του καταστήματος του Δικαστηρίου, β) με την 
ανάρτηση ανακοίνωσης στον πίνακα ανακοινώσεων του 
καταστήματος του Δικαστηρίου και γ) με έγγραφο της 
Προέδρου που Διευθύνει το Δικαστήριο απευθυνόμενο 
προς τους Προέδρους όλων των Δικηγορικών Συλλόγων, 
με την παράκληση να ενημερώσουν τα μέλη τους επαρ- 

κώς με ανάρτηση στην ιστοσελίδα τους και κάθε άλλο 
πρόσφορο μέσο", δεδομένου ότι οι παραπάνω ενέργειες, 
στις οποίες οφείλει βεβαίως να προβεί ο Πρόεδρος που 
Διευθύνει το Δικαστήριο, δεν προσήκει, λόγω της φύσης 
τους ως υλικών ενεργειών αλλά και λόγω του άλως μετα¬ 
βατικού χαρακτήρας τους, να περιληφθούν ως διάταξη 
του Κανονισμού. 

Διάταύτα 

Εγκρίνει την εισαγόμενη με την 2/2017 απόφαση της 
Ολομέλειας των Δικαστών του Διοικητικού Πρωτοδικεί¬ 


ου Λάρισας τροποποίηση του Κανονισμού Εσωτερικής 
Υπηρεσίας του Δικαστηρίου, που υποβλήθηκε με το 
αριθμ. 2184/16-4-2018 έγγραφο της Προϊσταμένης Προ¬ 
έδρου του Διοικητικού Πρωτοδικείου Λάρισας, με την 
κατά το σκεπτικό διαγραφή στην μεταβατική διάταξη. 

Για την πιστοποίηση των ανωτέρω συντάσσεται το 
παρόν πρακτικό. 

Ο Προεδρεύων Αντιπρόεδρος 
ΑΘ. ΡΑΝΤΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























